# Til [ANSØGER]

**Kontor/afdeling**

Havvind

**Dato**

03-10-2024

*Dette dokument indeholder et udkast til tilladelse til forundersøgelser for de kommende havvindmølleparker, der udbydes som en del af 6 GW-udbuddet.*

*Energistyrelsen har udarbejdet dokumentet for at synliggøre og fremme processen, således at bygherre kort efter indgåelse af koncessionsaftalen kan fremlægge de nødvendige oplysninger i en ansøgning om forundersøgelser og dermed optimere sagsbehandlingen hos Energistyrelsen. Nedenfor i dokumentet, angivet med >>> <<<*, *er vejledende og forklarende tekst til indholdet af bygherrens ansøgning om forundersøgelser og øvrige forhold.*

*Der gøres opmærksom på, at dokumentet er et udkast og ikke nødvendigvis er udtømmende, og at Energistyrelsen således altid kan bede om eftersendelse af yderligere, nødvendige oplysninger samt justeringer af den konkrete ansøgning, samt at der kan komme opdateringer til modeltilladelsen, herunder justeringer af vilkår i tilladelsen eller komme supplerende vilkår.*

*Der gøres endvidere opmærksom på, at udkastet til tilladelsen alene er baseret på opstilling af havvindmøller med tilslutning til et interne ledningsanlæg, og ikke havvindmøller med produktion af brint eller anden ny teknologi på selve møllerne på platformene eller i selve havvindmølleparken.*

*Energistyrelsen tager forbehold for, at der kan være regler og krav mv. i henhold til anden lovgivning, som bygherre er forpligtet til at overholde, men som ikke fremgår af nærværende tilladelse, eksempelvis tilladelse til søopmåling som meddeles af Geodatastyrelsen efter konkret ansøgning til dem. Det bemærkes i den sammenhæng, at der til alle tider kan forekomme ændringer i de gældende regler, og/eller at krav fra myndigheder kan ændre sig, hvorfor bygherre skal være opmærksom på, at den til enhver tid gældende lovgivning og retningslinjer fra myndigheder skal følges.*

*Energistyrelsen er kontaktpunkt for vejledning om den administrative proces, herunder tilladelsesprocessen på havet, i forbindelse med etablering og drift af VE-anlæg på havet, herunder havvindmølleparker.*

*Energistyrelsen gør opmærksom på, at omkostninger, som følger af overholdelsen af vilkår i forundersøgelsestilladelsen eller lovgivning i øvrigt er Energistyrelsen uvedkommende.*

**Tilladelse til forundersøgelser for XX Havvindmøllepark samt interne ledningsanlæg**

Indhold

[Afgørelse 4](file:///C:\Users\B177722\AppData\Roaming\cBrain\F2\Temp\16092898\Tilladelse%20til%20XX%20til%20forundersøgelser%20for%20XX%20Havvindmøllepark%7bF2%2319277992%2324%2319277982%230%7d.docx#_Toc51574498)

[Miljø- og konsekvensvurdering af HAVMØLLEprojektet 4](file:///C:\Users\B177722\AppData\Roaming\cBrain\F2\Temp\16092898\Tilladelse%20til%20XX%20til%20forundersøgelser%20for%20XX%20Havvindmøllepark%7bF2%2319277992%2324%2319277982%230%7d.docx#_Toc51574499)

MILJØ- og [Konsekvensvurdering af selve forundersøgelserne 5](file:///C:\Users\B177722\AppData\Roaming\cBrain\F2\Temp\16092898\Tilladelse%20til%20XX%20til%20forundersøgelser%20for%20XX%20Havvindmøllepark%7bF2%2319277992%2324%2319277982%230%7d.docx#_Toc51574500)

[Generelle vilkår for tilladelsen 6](file:///C:\Users\B177722\AppData\Roaming\cBrain\F2\Temp\16092898\Tilladelse%20til%20XX%20til%20forundersøgelser%20for%20XX%20Havvindmøllepark%7bF2%2319277992%2324%2319277982%230%7d.docx#_Toc51574501)

[Tilladelsens område 7](file:///C:\Users\B177722\AppData\Roaming\cBrain\F2\Temp\16092898\Tilladelse%20til%20XX%20til%20forundersøgelser%20for%20XX%20Havvindmøllepark%7bF2%2319277992%2324%2319277982%230%7d.docx#_Toc51574502)

[Procedurer og krav i forbindelse med forundersøgelserne 8](file:///C:\Users\B177722\AppData\Roaming\cBrain\F2\Temp\16092898\Tilladelse%20til%20XX%20til%20forundersøgelser%20for%20XX%20Havvindmøllepark%7bF2%2319277992%2324%2319277982%230%7d.docx#_Toc51574504)

[Varsling og kontakt med relevante myndigheder 11](file:///C:\Users\B177722\AppData\Roaming\cBrain\F2\Temp\16092898\Tilladelse%20til%20XX%20til%20forundersøgelser%20for%20XX%20Havvindmøllepark%7bF2%2319277992%2324%2319277982%230%7d.docx#_Toc51574506)

[Rapportering og behandling af data 14](file:///C:\Users\B177722\AppData\Roaming\cBrain\F2\Temp\16092898\Tilladelse%20til%20XX%20til%20forundersøgelser%20for%20XX%20Havvindmøllepark%7bF2%2319277992%2324%2319277982%230%7d.docx#_Toc51574507)

[Ved ejerskifte 15](file:///C:\Users\B177722\AppData\Roaming\cBrain\F2\Temp\16092898\Tilladelse%20til%20XX%20til%20forundersøgelser%20for%20XX%20Havvindmøllepark%7bF2%2319277992%2324%2319277982%230%7d.docx#_Toc51574508)

[Overholdelse af tilladelsens vilkår 15](file:///C:\Users\B177722\AppData\Roaming\cBrain\F2\Temp\16092898\Tilladelse%20til%20XX%20til%20forundersøgelser%20for%20XX%20Havvindmøllepark%7bF2%2319277992%2324%2319277982%230%7d.docx#_Toc51574509)

[Klageadgang 16](file:///C:\Users\B177722\AppData\Roaming\cBrain\F2\Temp\16092898\Tilladelse%20til%20XX%20til%20forundersøgelser%20for%20XX%20Havvindmøllepark%7bF2%2319277992%2324%2319277982%230%7d.docx#_Toc51574510)

**Afgørelse om tilladelse til forundersøgelser**

[NAVN SELSKAB]**, har** den [DATO] indgået koncessionsaftale med Energistyrelsen om at etablere [NAVN OMRÅDE] Havvindmøllepark. I den forbindelse har [NAVN SELSKAB] tilkendegivet, at projektet undergår en miljøkonsekvensrapport for projektet og har med ansøgning af [DATO] søgt om at igangsætte forundersøgelser for projektet.

**Afgørelse**

Energistyrelsen meddeler hermed tilladelse til [NAVN SELSKAB] til at igangsætte forundersøgelser for en havvindmøllepark i [NAVN OMRÅDE]

Området er afgrænset af de koordinater, som fremgår af bilag 1

Tilladelsen meddeles i henhold til VE-lovens[[1]](#footnote-1) § 22 og § 23, stk. 1, og på baggrund af aftale af [DATO] [KONCESSIONSAFTALEN] og oplysninger om det konkrete projekt og forundersøgelserne indsendt af [NAVN SELSKAB] til Energistyrelsen den [DATO] og svar fra berørte myndigheder, der har været hørt om ansøgning om forundersøgelser.

Energistyrelsen har vurderet, at [NAVN SELSKAB] både har den fornødne tekniske- og finansielle kapacitet til at gennemføre forundersøgelserne. Dette begrundes med XXX.

Nærværende forundersøgelsestilladelse har til formål at give mulighed for at indsamle data og gennemføre analyser, som supplement til de af Energinet allerede gennemførte forundersøgelser, til at konkretisere projektet, samt til brug for en vurdering af havvindmølleparkens forventede påvirkning af miljø, natur, flytrafik, radardækning, arkæologi mv. Forundersøgelserne skal således bl.a. tilvejebringe information til brug for en miljøkonsekvensrapport.

Det bemærkes, at forundersøgelsestilladelsen ikke i sig selv giver ret til at opføre en havvindmøllepark. Der er altså med en forundersøgelsestilladelse ikke taget endelig stilling til, hvorvidt der kan opstilles en havvindmøllepark på den givne lokalitet.

**Miljøkonsekvensvurdering af havmølleprojektet**

Projektet [NAVN HAVVINDMØLLEPARK] og den del af det interne ledningsanlæg, der er beliggende på havet vil blive underkastet en miljøvurdering

af projektets indvirkning på miljøet efter anmodning fra [NAVN SELSKAB] om at projektet skal underlægges en miljøvurdering i henhold til afsnit III i miljøvurderingsloven[[2]](#footnote-2).

Projektet er endvidere omfattet af § 1, stk. 2, nr. 1, i bekendtgørelse nr. 812 af 21. juni 2024 om konsekvensvurdering vedrørende internationale naturbeskyttelsesområder samt beskyttelse af visse arter ved projekter om etablering m.v. af elproduktionsanlæg og elforsyningsnet på havet (herefter bekendtgørelse nr. 812/2024).

Opstart af miljøvurderingsprocessen sker efter meddelelse af nærværende tilladelse, hvorefter der skal igangsættes en 1. offentlighedsfase og foretages afgrænsning af miljøkonsekvensrapporten.

**Miljø- og konsekvensvurdering af selve forundersøgelserne**

Selve forundersøgelserne til projektet er omfattet af § 1, stk. 2, nr. 1 i bekendtgørelse nr. 812/2024, og det skal således sikres, at forundersøgelserne hverken i sig selv eller i forbindelse med andre planer og projekter kan påvirke et Natura 2000-område væsentligt. Det skal tillige vurderes, hvorvidt bilag IV-arter så som marsvin, sæler og flagermus m.v. beskyttes mod alle former for forsætlig indfangning eller drab af enheder af disse arter i naturen og forsætlig forstyrrelse af disse arter, i særdeleshed i perioder, hvor dyrene yngler, udviser yngelpleje, overvintrer, eller beskadigelse eller ødelæggelse af yngle- eller rasteområder.

[NAVN SELSKAB] har ansøgt om [HER INDSÆTTES BESKRIVELSE AF DE ANSØGTE FORUNDERSØGELSER.[HER INDSÆTTES ENERGISTYRELSEN BEGRUNDELSE FOR AFGØRELSEN SAMT OPSAMLING PÅ DEN MYNDIGHEDSHØRING, DER FORETAGES AF ANSØGNINGEN OM FORUNDERSØGELSER]

*>>> VEJLEDENDE TEKST TIL INDHOLDET AF BYGHERRES ANSØGNING TIL FORUNDERSØGELSESTILLADELSEN*

*En ansøgning om forundersøgelser skal bl.a. indeholde:*

1. *En survey-plan for de geofysiske, geotekniske og airgunundersøgelser, der skal gennemføres som en del af forundersøgelserne. I den forbindelse skal Energistyrelsens ”Guidelines on geophysical, geotechnical and airgun array surveys af [GUIDELINES FORVENTES FÆRDIGE i 2024] udfyldes og vedlægges ansøgningsmaterialet.*

*En ansøgning skal desuden indeholde en uddybning af baggrunden for brug af støjende kilder i indsamlingsområdet set i relation til at opnå de ønskede resultater. Desuden bør det fremgå, hvorvidt de ønskede resultater kan opnås ved en anden og evt. mindre støjende type af undersøgelser.*

1. *Information om projektets mulige påvirkning af international naturbeskyttelse, som Natura 2000-områder samt dyrearter optaget på bilag IV, litra a, i Rådets direktiv 92/43/EØF om bevaring af naturtyper samt vilde dyr og planter (habitatdirektivet). Det skal herunder dokumenteres, at forundersøgelserne ikke vil kunne medføre væsentlig negativ påvirkning af Natura 2000-områder, eller skabe risiko for skade på udpegede naturtyper, eller arter i Natura 2000-områder. Det skal også sandsynliggøres, at forundersøgelserne ikke vil kunne influere på muligheden for opretholdelse af eller opnåelse af gunstig bevaringsstatus for arter og naturtyper på udpegningsgrundlaget for Natura 2000-områder, herunder sikring af områdernes integritet. Der skal foretages vurderinger af vandområderne jf. lov om vandplanlægning. Ansøgningen skal således vurdere de mulige påvirkninger på den kemiske og økologiske tilstand for de vandområder, der arbejdes i, eller kan blive påvirket af arbejdet. Der skal også foretages vurderinger jf. Danmarks Havstrategi og dens 11 deskriptorer, samt relevante indsatser.*
2. *En redegøres for, at forundersøgelserne ikke vil influere på de nationale NOVANA- og Havstrategiovervågninger. Overblik over placering af overvågningsstationer kan fremskaffes hos Miljøstyrelsen.*
3. *Energistyrelsen bemærker desuden, at en ansøgning om forundersøgelsestilladelse, der alene vedrører indsamling af miljødata og mindre støjende aktiviteter (f.eks. vibro-core (med kort varighed af de enkelte prøvetagninger) og CPT) forventes uproblematiske, hvorfor en tilladelse til disse aktiviteter forventeligt vil kunne meddeles efter kort sagsbehandlingstid. Såfremt der herefter opstår behov for yderligere forundersøgelser, herunder f.eks. geofysik og seismik, der ikke er indeholdt i den første ansøgning (f.eks. sub bottom profiler, airgun mv.), så kan der ansøges om en supplerende forundersøgelsestilladelse. Der må i en forundersøgelsestilladelse, der omfatter støjende aktiviteter, forventes vilkår med henblik på at beskytte havpattedyr. Energistyrelsen bemærker, at dette var tilfældet for forundersøgelserne til Thor. Denne proces fremgår af Energistyrelsens hjemmeside, hvor både den første forundersøgelsestilladelse og den supplerende også er tilgængelig:* [*https://ens.dk/ansvarsomraader/vindmoeller-paa-hav/udbud-af-havvindmoelleparker/thor-havvindmoellepark*](https://ens.dk/ansvarsomraader/vindmoeller-paa-hav/udbud-af-havvindmoelleparker/thor-havvindmoellepark)

*<<<*

**Generelle vilkår for tilladelsen**

* 1. Tilladelsen til at foretage ansøgte forundersøgelser gælder, indtil Energistyrelsen har meddelt etableringstilladelse til projektet, dog senest [indsæt dato] med mulighed for forlængelse efter ansøgning. I øvrigt gælder de tidsfrister, som fremgår af koncessionsaftalen.

*>>>Bygherre kan til enhver tid ansøge Energistyrelsen om supplerende forundersøgelsestilladelse, såfremt der opstår behov for nye undersøgelser, der ikke er omfattet af indeværende tilladelse<<<*

* 1. Såfremt det af tilladelsen omfattede område (eller arealer inden for dette) ikke omfattes af - eller unddrages - dansk højhedsret i medfør af folkeretlige regler (herunder ved mellemfolkelig overenskomst), skal [NAVN SELSKAB]respektere enhver heraf følgende indskrænkning af området, uden at der i den anledning kan rejses krav mod Energistyrelsen eller den danske stat i øvrigt.
  2. Tilladelsen medfører ikke indskrænkninger i statens højhedsret over søterritoriet eller statens eneret over den eksklusive økonomiske zone. Tilladelsen er således ikke til hinder for, at der inden for det af tilladelsen omfattede område kan tillades andre end Bygherre at gennemføre andre former for aktiviteter, end de i denne tilladelse omfattede. Energistyrelsen vil i den forbindelse påse, at sådanne eventuelle aktiviteter ikke væsentligt er til gene for aktiviteter omfattet af denne tilladelse.
  3. Bygherre skal følge den til enhver tid gældende regulering, herunder EU-regler. Denne tilladelse fritager ikke indehaveren af tilladelsen for at indhente eventuelle tilladelser i henhold til anden lovgivning.
  4. Bygherre afholder alle omkostninger i forbindelse med forundersøgelserne.

**Tilladelsens område**

1. 1. Bygherre har ret til at gennemføre forundersøgelser inden for det nedenstående angivne område med de i bilag 1 oplyste koordinater.

[FIGUR OVER BRUTTOPROJEKTOMRÅDE FOR HAVVINDMØLLEPARKEN INDSÆTTES].

[LISTE MED KOORDINATER FOR BRUTTOPROJEKTOMRÅDET KOMMER TIL AT FREMGÅ AF BILAG 1 TIL TILLADELSEN].

*>>>Forundersøgelsestilladelsen gælder for det område, der er omfattet af koncessionsaftalen. Såfremt koncessionsområdet indskrænkes, f.eks. som følge af at der ikke overplantes, vil forundersøgelsestilladelsen blive tilpasset dette.*

*Såfremt de af Energinet forundersøgte kabelkorridorer ikke ønskes anvendt, skal dette fremgå af ansøgningen, og afgrænsningen af kabelkorridorer, der ønskes forundersøgt i stedet for skal indgå<<<*

**Procedurer og krav i forbindelse med forundersøgelser, miljøvurdering og miljøeffektovervågning**

1. Bygherre skal udarbejde en miljøkonsekvensrapport for projektet, før der kan træffes afgørelse om etableringstilladelse efter VE-lovens § 25. Miljøvurderingsprocessen skal overholde reglerne i miljøvurderingsloven.
2. Bygherre skal tilrettelægge og gennemføre et miljøeffektovervågningsprogram for projektet. Den endelige etableringstilladelse til projektet kan indeholde yderligere vilkår ift. gennemførelse af overvågningsprogrammet, afrapportering af data og resultater samt indberetning af data til relevante offentlige databaser. Overvågningsprogrammet skal udformes, så det iagttager krav og anbefalinger, der følger af Energistyrelsens drejebog om miljøeffektovervågning.

>>>*Energistyrelsen er i gang med at få udarbejdet en drejebog for miljøeffektovervågningen, som forventes udgivet primo 2025. Drejebogen vil, udover at indeholde krav/anbefalinger til metoder for overvågningen også omfatte krav/anbefalinger til baselinestudier for en række miljøparametre. En del af disse baselinestudier er ikke dækket af de af Energinet indsamlede forundersøgelser, hvorfor der som en del af bygherres egne forundersøgelser i medfør af forundersøgelsestilladelsen skal indsamles baseline miljødata.*

*Omfang af undersøgelserne skal fastsættes i samarbejde med Energistyrelsen på baggrund af et oplæg fra bygherre. Et oplæg til baselinestudie skal indsendes til Energistyrelsen senest 6. mdr. fra udstedelse af nærværende tilladelse.*

Forventede overvågningsparametre i miljøeffektovervågningsprogrammet:

*Abiotiske*

1. *Hydrografi*

*2. Vandkvalitet*

1. *Næringsstoffer og klorofyl i vand*
2. *Miljøfremmede stoffer i vandsøjlen*

*3. Sediment*

1. *Sedimentanalyse*
2. *Miljøfremmede stoffer i sediment*

*4. Marint affald fra møller*

*5. Undervandsstøj*

1. *Undervandsstøj fra skibsaktiviteter*
2. *Undervandsstøj fra vindmøller*

*Biotiske*

*6. Bundflora og -fauna*

1. *Overvågning af bentiske samfund på blød bund*
2. *Overvågning af bentiske samfund på hård bund*

*7. Ikke-hjemmehørende arter*

*8. Havpattedyr*

*9. Fisk*

*10. Flagermus*

*11. Fugle*

1. *Rastende fugle*
2. *Træk Fugle*

*Der tages forbehold for, at varighed af monitorering af hvert miljøemne kan variere. Energistyrelsen henviser til, at miljøeffektovervågningsprogrammet skal følge de krav/anbefalinger, der er angivet i drejebogen (under udarbejdelse), som angiver anbefalinger ift. omfanget (herunder varighed, metoder osv.) for monitoreringen af hvert miljøemne. Miljøovervågningsprogrammet forløber som udgangspunkt i hele parkens levetid og kan for nogle af emnerne også være relevante at overvåge under og efter dekommissionering.*

<<<

1. En plan for miljøeffektovervågningsprogrammet skal godkendes af Energistyrelsen. Et udkast til planen skal fremsendes til Energistyrelsen senest 6 mdr. fra modtagelse af indeværende tilladelse.
2. [HER INDSÆTTES VILKÅR IFT. UNDERVANDSSTØJ, SÅFREMT DER SKAL LAVES STØJENDE FORUNDERSØGELSER]
3. I denne tilladelse er der ikke taget stilling til udformning af havmølleparken ift. f.eks. antal møller, møllernes størrelse, fundamenter og placering. Det forudsættes derfor, at bygherre fastlægger dette som en del af forundersøgelserne. En projektbeskrivelse skal indgå som en del af miljøkonsekvensrapporten, der udgør grundlaget for etableringstilladelsen.
4. Bygherre skal udføre forundersøgelserne på en forsvarlig måde, og således at den virksomhed, der udøves af rettighedshavere i henhold til undergrundsloven, fiskeriaktiviteter, sejlads og anden næringsvirksomhed i området, ikke urimeligt vanskeliggøres.
5. Der kan være behov for bortsprængning af ueksploderet krigsmateriel på havbunden, som f.eks. miner, krigsgasser eller ammunition m.m. (UXO, Unexploded Ordnance), i forbindelse med forundersøgelserne. Der skal tages kontakt til Forsvarskommandoen, hvis der identificeres UXOer i undersøgelsesområdet med henblik på sikkerhed og lovmedholdelig fjernelse. Energistyrelsen skal i så fald orienteres.

Såfremt der bliver identificeret fund af ueksploderet ammunition eller lignende farlige genstande, skal arbejdet straks indstilles, og der skal tages kontakt til Forsvarets Operationscenter, jf. BEK 1351 af 29/11/2013 § 14 om sejladssikkerhed ved entreprenørarbejde og andre aktiviteter mv. i danske farvande. Forsvarets Operationscenter ved National Maritime Operations Centre (NMOC) kan telefonisk kontaktes på: +45 728 50380/+45 728 50371.

Foruden ovenstående forhold, skal der gøres opmærksom på, at de udstedte tilladelser samt kontaktoplysninger til det firma eller de skibe som eventuelt skal udføre arbejdet, skal være tilgængelige for Forsvarets Operationscenter, NMOC, med Energistyrelsen til orientering. Såfremt der er opdateringer i kontaktoplysningerne, kan disse fremsendes direkte til Forsvarets Operationscenter, NMOC på nedenstående adresser:

Forsvarets Operationscenter, NMOC:

|  |  |  |
| --- | --- | --- |
| Navn: | Telefon: | e-mail: |
| Vagthavende officer: | +45 728 50380 | FKO-KTP-NMOC-VO@mil.dk |
| Maritime Assistance Service: | +45 728 50370 | mas@sok.dk |
| Vagtholdsleder: | +45 728 50371 |
| Omstilling: | +45 728 12300 |

1. Bygherre skal tegne forsikring til dækning af de skader, som Bygherre - eller andre personer, på vegne af Bygherre - forvolder i henhold til den i medfør af tilladelsen udøvede virksomhed. Dokumentation herfor skal forelægges Energistyrelsen til orientering inden forundersøgelsestilladelsen udnyttes, dog senest [DATO].

**Varsling og kontakt med relevante myndigheder**

1. Bygherre skal selv indhente eventuelle tilladelser i henhold til anden lovgivning, såfremt det er nødvendigt. F.eks. kan det oplyses, at tilladelser til søopmåling skal ske ved ansøgning til Geodatastyrelsen og ønske om udlægning af afmærkning og måleudstyr skal ansøges ved Søfartsstyrelsen.
2. Energistyrelsens tilladelse fritager ikke bygherre for at varsle relevante myndigheder, f.eks. Søfartsstyrelsen, Miljøstyrelsen mfl. om de konkrete undersøgelser på havet. Myndighederne skal have adgang til at være til stede ved alle undersøgelser, der foretages i henhold til denne tilladelse. Alle udgifter i forbindelse med rejse og ophold for disse repræsentanter skal afholdes af bygherre.
3. Det påhviler desuden bygherre at koordinere færdsel og evt. farvandsafspærring med andre myndigheder.
4. Bygherre skal tage kontakt til Søfartsstyrelsen senest 6 uger inden fysiske undersøgelser på havet påbegyndes med henblik på at aftale indhold og omfang af de nærmere undersøgelser af vindmøllernes betydning for sejladsen i området.
5. Bekendtgørelse nr. 1229 af 3. november 2023 og skema til vurdering af sejladssikkerheden ved arbejder til søs skal efterleves og Søfartsstyrelsen skal underrettes i behørigt omfang.
6. Såfremt bygherre foretager undersøgelser fra skib, skal bygherre:

* tage kontakt til erhvervsfiskerne i området med henblik på at forhandle om eventuel erstatning efter fiskerilovens §§76-80, jf. lovbekendtgørelse nr. 205 af 1. marts 2023 med senere ændringer for så vidt angår dokumenterede tab. Spørgsmål om fiskerilovgivningen kan rettes til Fiskeristyrelsen.
* inden udstedelsen af etableringstilladelsen, forevise dokumentation over for Energistyrelsen for, at bygherre har indledt forhandlinger med erhvervsfiskerne i området med henblik på at forhandle om eventuel erstatning efter fiskerilovens §§ 76-80, jf. lovbekendtgørelse nr. 205 af 1. marts 2023 med senere ændringer for så vidt angår dokumenterede tab. Spørgsmål om fiskerilovgivningen kan rettes til Fiskeristyrelsen.
* Erstatningsforhandlingerne varetages enten direkte med de erhvervsfiskere, der normalt udøver erhvervsmæssigt fiskeri på stedet, og hvis indtjening vil blive berørt, eller Danmarks Fiskeriforening eller anden relevant forening som de berørte erhvervsfiskere har givet fuldmagt til at varetage forhandlingerne på deres vegne.

1. Bygherre skal, jf. § 28 stk. 1, i lovbekendtgørelse nr. 358 af 8. april 2014 (museumsloven), kontakte Slots- og Kulturstyrelsen, hvis der i forbindelse med forundersøgelserne bliver gjort fund af beskyttede kulturlevn. (Slots- og Kulturstyrelsen, Fortidsminder, H.C. Andersens Boulevard 2, 1553 København V, telefon: 33 95 42 00). Kulturhistoriske interesser på søterritoriet er beskyttet i medfør af museumsloven.
2. Energinet har i samarbejde med Slots- og Kulturstyrelsen gennemført et marinarkæologisk forundersøgelsesprogram inden for havvindmølleområdet indeholdende følgende arkæologiske forundersøgelser:

* Efterprøvning af formodning om tilstedeværelse af maritime fortidsminder fra historisk tid i form af besigtigelse og registrering af udvalgte side scan anomalier.
* Efterprøvning af formodning om tilstedeværelse af bosættelsesspor fra ældre stenalder på basis af seismiske data og geotekniske boringer.
* En marinarkæologisk forundersøgelse gennemføres for bygherrens regning og i medfør af § 29 g, stk. 4 i museumsloven.

Bygherre skal henvende sig til Slots- og Kulturstyrelsen med henblik på en afklaring af, om de af Energinet gennemførte forundersøgelser skal opdateres eller suppleres. Beslutning om sådanne undersøgelsers omfang vil blive truffet af Slots- og Kulturstyrelsen på basis af et specificeret undersøgelses- og budgetoplæg, som bygherre rekvirerer fra Marinarkæologi Jylland ved Moesgaard Museum.

1. Som led i forundersøgelserne er der risiko for forekomster af ueksploderede krigsmateriel (UXO) i forundersøgelsesområderne. I den udstrækning UXOer skal fjernes vil dette ske for Bygherres egen regning. I forbindelse med eventuel uskadeliggørelse af UXO på havbunden benyttes ofte bortsprængning. Proceduren foretages af Forsvarskommandoen, Søværnskommandoen.
2. Arbejde på havbunden i restriktionsområder, hvor der kan være UXO, kræver tilladelse efter en særlig procedure, jf. Søfartsstyrelsens bekendtgørelse nr. 135 af 4. marts 2005 med senere ændringer om forbud mod sejlads, ankring og fiskeri mv. i visse områder i danske farvande:
3. Den korridor i restriktions- eller forbudsområdet, som skal anvendes i forbindelse med forundersøgelserne, skal - såfremt det konkluderes nødvendigt ved en forudgående risikovurdering - indledningsvis forundersøges og kontrolleres for udlagte miner og andre sprængstofholdige genstande. En plan for denne forundersøgelse og arbejdsmetode skal sendes til Søværnskommandoen for godkendelse, med kopi til Søfartsstyrelsen. Koordinaterne for korridoren skal angives i datum ETSR89 og der skal gives oplysninger om det til formålet anvendte skib eller fartøj.
4. Når Søværnskommandoen skriftligt har godkendt forundersøgelsesplanen, med kopi til Søfartsstyrelsen, kan Søfartsstyrelsen give tilladelse til, at der sejles i korridoren med det formål at foretage en undersøgelse for UXO. Ved fund af eventuelle genstande følges retningslinjerne fra Søværnskommandoen. Forundersøgelsen skal endvidere angive i hvilken dybde under havbunden, der er blevet undersøgt.
5. Resultaterne af forundersøgelsen sendes til Søværnskommandoen, som herefter skal godkende, at der efterfølgende kan foretages sejlads med større skibe, mere dybdegående undersøgelser i området samt efterfølgende arbejder i havbunden til den undersøgte dybde. Søfartsstyrelsen vil herefter skriftligt meddele tilladelse til, at der sejles i korridoren for at udføre de planlagte arbejder.

**Rapportering og behandling af data**

1. I takt med at forundersøgelserne udføres, og de pågældende resultater og data foreligger, skal disse indsendes vederlagsfrit til Energistyrelsen såfremt Energistyrelsen ønsker dette. Energistyrelsen forbeholder sig ret til at offentliggøre rå-data, som er indsamlet ved forundersøgelserne.
2. Alle rå-data indsamlet ved forundersøgelser vedrørende natur- og miljømæssige aspekter skal såfremt teknisk muligt vederlagsfrit gøres tilgængelige for offentligheden via de fælles offentlige databaser (Danmarks Miljøportal samt Ministeriet for Fødevare, Landbrug og Fiskeris fagdatacentre).
3. Bygherre har ansvar for, at rå-data er i de rette formater og er kvalitetssikret, så de kan overføres til de fælles offentlige databaser (Danmarks Miljøportal samt Miljø- og Fødevareministeriets fagdatacentre). Spørgsmål om dataindberetning og formater skal koordineres med de ansvarlige for de fælles offentlige databaser (Danmarks Miljøportal samt Miljø- og Fødevareministeriets fagdatacentre).
4. Rå-data fra geologiske forundersøgelser skal indsendes vederlagsfrit til GEUS (De Nationale Geologiske Undersøgelser for Danmark og Grønland). Spørgsmål om dataindberetning og formater skal koordineres med GEUS jf. bekendtgørelse nr. 56 af 4. februar 2002 om indsendelse af prøver og andre oplysninger om Danmarks undergrund.
5. Rå-data indsamlet i forbindelse med forundersøgelser for metocean skal indsendes vederlagsfrit til [Danmarks Miljøportal og/eller Danmarks Meterologiske Institut (DMI)]. Spørgsmål om dataindberetning og formater skal koordineres med [Danmarks Miljøportal og/eller Danmarks Meterologiske Institut (DMI)].
6. Alle data fra søopmålinger indsendes vederlagsfrit til Geodatastyrelsen.
7. Med henblik på monitering af impulsstøj fra de seismiske undersøgelser skal der ske en indrapportering af disse aktiviteter til Miljøstyrelsen. Indrapporteringen skal omfatte tidspunkt for den støjende aktivitet (dag), position, lydniveau og en angivelse af hvilken aktivitet, der har forårsaget impulsstøjen. Et skema til indrapportering kan rekvireres hos Energistyrelsen.

**Overdragelse af tilladelsen**

1. Bygherre skal have Energistyrelsens tilladelse til at overdrage sine rettigheder og forpligtelser ifølge denne tilladelse til tredjemand. Energistyrelsen vil i den forbindelse påse, at den fornødne tekniske og finansielle kapacitet er til stede. I øvrigt vil samtykke kun blive givet, hvis det kan gøres i overensstemmelse med EU-reglerne for offentlige udbud og statsstøtte og den til enhver tid gældende VE-lov, koncessionsaftalen samt alle vilkår stillet i denne tilladelse.
2. Energistyrelsen er berettiget til at anmode bygherre om ethvert yderligere dokument, som Energistyrelsen måtte finde relevant for vurderingen af den ønskede overdragelse.

**Overholdelse af tilladelsens vilkår**

1. Energistyrelsen har ret til at opkræve gebyr for arbejde udført i forbindelse med behandling af og tilsyn med tilladelsen, jf. bekendtgørelse nr. 805 af 14. juni 2023 om betaling for myndighedsbehandling i Energistyrelsen.
2. [Bygherre] er forpligtet til at meddele Energistyrelsen de oplysninger, som Energistyrelsen finder nødvendige for udøvelse af tilsynet, jf. VE-lovens § 59. Energistyrelsen skal bevare kommercielt følsomme oplysninger fortroligt.
3. Bygherre skal følge den til enhver tid gældende regulering, herunder EU-regler, der finder umiddelbart anvendelse.
4. Tilladelsen kan tilbagekaldes, såfremt nogle af de for tilladelsen fastsatte vilkår ikke opfyldes. Tilladelsen kan tilbagekaldes, såfremt koncessionsaftalen ophæves.
5. Der kan pålægges bødestraf, jf. VE-lovens § 72, ved

* Tilsidesættelse af vilkår i denne tilladelse;
* Undladelse af at efterkomme påbud eller forbud efter VE-loven, herunder påbud om at berigtige et ulovligt forhold,
* Undladelse af at afgive oplysninger som omhandlet i § 59;
* Afgivelse af urigtige eller vildledende oplysninger eller undladelse af at afgive oplysninger efter anmodning.

Det skal understreges, at der i en række af vilkårene for tilladelsen henvises til love og regler udstedt i medfør af visse love, som ressortmæssigt hører under andre myndigheder end Klima-, Energi-, og Forsyningsministeriet. Energistyrelsen tager forbehold for, at ikke alle relevante regler mv., som Bygherre er forpligtet til at følge, er nævnt i denne tilladelse. Det bemærkes i den sammenhæng, at der til alle tider kan forekomme ændringer i de gældende regler, hvorfor Bygherre skal være opmærksom på, at den til enhver tid gældende lovgivning skal følges.

Omkostninger, som måtte følge af vilkår, der måtte blive stillet på baggrund af gældende lovgivning, er Energistyrelsen uvedkommende.

**Offentliggørelse og klageadgang**

Klager over denne tilladelse kan i henhold til § 66 i VE- loven af klageberettigede indbringes for Energiklagenævnet, Nævnenes Hus, Toldboden 2, 8800, Viborg, https://naevneneshus.dk/start-din-klage. Klagen skal være indgivet skriftligt inden 4 uger efter, at afgørelsen om forundersøgelsestilladelse er meddelt.

Klage over tilladelsen har ikke opsættende virkning, medmindre Energiklagenævnet bestemmer anderledes. Energiklagenævnets afgørelse kan ikke påklages til anden administrativ myndighed.

**Bilag 1: Koordinater for XX Havvindmøllepark (bruttoprojektområde, XX km2)**

**Bilag 2: Liste over indkomne substantielle høringssvar**

1. Lov om fremme af vedvarende energi, jf. lovbekendtgørelse nr. 1031 af 6. september 2024 med senere ændringer. [↑](#footnote-ref-1)
2. Lovbekendtgørelse nr. 4 af 3. januar 2023 med senere ændringer. [↑](#footnote-ref-2)